আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
আমির খসরু
আবুল হাসান ইয়ামিন উদ-দিন খসরু (১২৫৩ - ১৩২৫) (, ); এক জন সুফি কবি। তিনি ফার্সি ও হিন্দি দুই ভাষায় লিখেছিলেন। তিনি ছিলেন নিজামুদ্দিন আউলিয়ার আধ্যাত্মিক শিষ্য। ইনি কেবল কবি ছিলেন না, ছিলেন এক অনন্য গায়ক। তাকে তবলা ও সেতার যন্ত্রের উদ্ভাবক বলে মনে করা হয়। তিনি প্রাচীনতম জ্ঞাত মুদ্রিত অভিধান ( খালীক-ই-বারি ) লিখেছিলেন। তাকে "কাওয়ালির জনক" বলে গণ্য করা হয়। তিনি প্রথম ভারত ও পাকিস্তানে গজল গানের প্রথা চালু করেন। তা আজ ও চলে আসছে। তিনি ফার্সি, আরবি এবং তুর্কি উপাদান অন্তর্ভুক্ত করে ভারতীয় শাস্ত্রীয় সঙ্গীত কে সমৃদ্ধ তোলেন।